A4-0369/96

Ψήφισμα σχετικά με την έκθεση της Επιτροπής με θέμα «Απασχόληση στην Ευρώπη - 1996" και την ανακοίνωση της Επιτροπής όσον αφορά την Δράση για την Απασχόληση στην Ευρώπη: ένα σύμφωνο εμπιστοσύνης (COM(96)0485 - C4-0553/96 και C4-0341/96)

Το Ευρωπαϊκό Κοινοβούλιο,

- έχοντας υπόψη την ετήσια έκθεση της Επιτροπής με θέμα «Απασχόληση στην Ευρώπη - 1996" (COM(96)0485 - C4-0553/96),

- έχοντας υπόψη την ανακοίνωση της Επιτροπής «Δράση για την Απασχόληση στην Ευρώπη: ένα σύμφωνο εμπιστοσύνης» (COM(96)0485 - C4-0341/96),

- έχοντας υπόψη την Συνθήκη περί ιδρύσεως των Ευρωπαϊκών Κοινοτήτων και ειδικότερα τα άρθρα 2, 3, 3A, 103 και 108,

- έχοντας υπόψη το Λευκό Βιβλίο της Επιτροπής για την ανάπτυξη, την ανταγωνιστικότητα και την απασχόληση - προκλήσεις και δρόμοι για την είσοδο στον ΧΧΙο αιώνα - Λευκό Βιβλίο (COM(93)0700 - C3-0509/93),

- έχοντας υπόψη το Λευκό Βιβλίο της Επιτροπής σχετικά με την Ευρωπαϊκή Κοινωνική Πολιτική - η Πορεία Προς το Μέλλον για την Ένωση (COM(94)0333 - C4- 0087/94) και το πρόγραμμα κοινωνικής δράσης 1995-1997 της Επιτροπής (COM(95)0134 - C4-0160/95),

- έχοντας υπόψη την απόφαση του Ευρωπαϊκού Συμβουλίου να αναπτύξει μια στρατηγική για την απασχόληση την οποία ξεκίνησε στη Διάσκεψη Κορυφής του Έσσεν και την ενίσχυσε στις επόμενες Διασκέψεις Κορυφής των Καννών, της Μαδρίτης, του Τουρίνου και της Φλωρεντίας,

- έχοντας υπόψη τις συστάσεις του Συμβουλίου της 8ης Ιουλίου 1996 σχετικά με τις κατευθυντήριες γραμμές των οικονομικών πολιτικών των κρατών μελλών της Κοινότητας (96/431/ΕΚ)

((ΕΕ L 179 της 18.7.1996, σελ. 46))- έχοντας υπόψη την κοινή γνωμοδότηση της Μακροοικονομικής Ομάδας Κοινωνικού Διαλόγου σχετικά με τις κατευθυντήριες γραμμές των κοινωνικών εταίρων για να μετατραπεί η ανάκαμψη σε βιώσιμη διαδικασία ανάπτυξης και δημιουργία θέσεων απασχόλησης, γνωμοδότηση της 16ης Μαΐου 1995 η οποία υπεγράφη από την Ευρωπαϊκή Συνομοσπονδία Συνδικαλιστικών Οργανώσεων (ETUC), την Ένωση Βιομηχανιών της ΕΚ (UNICE) και το Κέντρο Επιχειρήσεων με Δημόσια Συμμετοχή (ECPE),

- έχοντας υπόψη τα ψηφίσματά του της 9ης Μαρτίου 1994 σχετικά με το Λευκό Βιβλίο της Επιτροπής για την ανάπτυξη, την ανταγωνιστικότητα και την απασχόληση ((ΕΕ C 91 της 28.3.1994, σελ. 224)),της 10ης Μαρτίου 1994 σχετικά με τις συνέπειες της διαδικασίας της ΟΝΕ στην κοινωνική πολιτική ((ΕΕ C 91 της 18.3.1994, σελ. 230)), της 19ης Ιανουαρίου 1995 σχετικά με το Λευκό Βιβλίο για την ευρωπαϊκή κοινωνική πολιτική ((ΕΕ C 43 της 20.2.1995, σελ. 63)), της 2ας Μαρτίου 1995 σχετικά με τις προτεραιότητες της Ευρωπαϊκής Ένωσης όσον αφορά την Διεθνή Διάσκεψη για την κοινωνική ανάπτυξη (Κοπεγχάγη, Μάρτιος 1995 ((ΕΕ C 43 της 20.2.1995, σελ. 118)), της 7ης Απριλίου 1995 σχετικά με την ετήσια οικονομική έκθεση του 1995 ((ΕΕ C 109 της 1.5.1995, σελ. 304)), της 13ης Ιουλίου 1995 σχετικά με μία συναφή στρατηγική απασχόλησης για την Ευρωπαϊκή Ένωση ((ΕΕ C 249 της 25.9.1995, σελ. 143)), της 11ης Οκτωβρίου 1995 σχετικά με την ανακοίνωση της Επιτροπής «Η οικονομική ανάπτυξη και το περιβάλλον: μερικές συνέπειες για την οικονομική πολιτική) ((ΕΕ C 287 της 30.10.1995, σελ. 118)), της 9ης Μαΐου 1996 σχετικά με την ετήσια οικονομική έκθεση της Επιτροπής για το 1996 ((ΕΕ C 152 της 27.5.1996, σελ. 68)) της 19ης Ιουνίου 1996 σχετικά με τις συστάσεις της Επιτροπής για τις γενικές οικονομικές κατευθυντήριες γραμμές για το 1996 ((ΕΕ C 198 της 8.7.1996, σελ. 115)), της 5ης Σεπτεμβρίου 1996 σχετικά με την τοπική ανάπτυξη και τις πρωτοβουλίες για την απασχόληση ((ΣΠ της ημερομηνίας αυτής, Μέρος ΙΙ, σημείο 8)), της 18ης Σεπτεμβρίου 1996 σχετικά με την μείωση και την εφαρμογή του χρόνου εργασίας ((ΣΠ της ημερομηνίας αυτής, Μέρος ΙΙ, σημείο 8)) και της 19ης Σεπτεμβρίου 1996 σχετικά με ένα τρίτο πολυετές πρόγραμμα για τις μικρομεσαίες επιχειρήσεις στην Ευρωπαϊκή Ένωση (1997-2000) ((ΣΠ της ημερομηνίας αυτής, Μέρος ΙΙ, σημείο 3)),

- έχοντας υπόψη την έκθεση της Επιτροπής Κοινωνικών Υποθέσεων και Απασχόλησης και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (Α4-0369/96),

Α. Λαμβάνοντας υπόψη ότι το άρθρο 2 της Συνθήκης ορίζει ως στόχο προτεραιότητας «την αρμονική και ισόρροπη ανάπτυξη των οικονομικών δραστηριοτήτων στο σύνολο της Κοινότητας, μια σταθερή και διαρκή μη πληθωριστική και σεβόμενη το περιβάλλον ..., ανάπτυξη έναν υψηλό βαθμό σύγκλισης των οικονομικών επιδόσεων, ένα υψηλό επίπεδο απασχόλησης και κοινωνικής προστασίας, την άνοδο του βιοτικού επιπέδου και της ποιότητας ζωής, την οικονομική και κοινωνική συνοχή και την αλληλεγγύη μεταξύ των κρατών μελών»,

Β. έχοντας υπόψη ότι είναι αναγκαία ως ενίσχυση των μέσων κοινωνικής συνοχής στην ευρωπαϊκή κοινωνία και η διατήρηση των αρχών που ορίζουν και χαρακτηρίζουν το ευρωπαϊκό κοινωνικό μοντέλο και το διαφοροποιούν από άλλα μοντέλα ανάπτυξης,

Γ. λαμβάνοντας υπόψη ότι η κοινωνική ισορροπία αποτελεί μέρος της κοινωνικής οικονομίας της αγοράς και ότι η οικονομική αποδοτικότητα βασίζεται στην αποδοχή μιας οικονομικής διάρθρωσης η οποία προϋποθέτει τη δίκαιη κοινωνική κατανομή και την κοινωνική συνυπευθυνότητα και λαμβάνει υπόψη την προστασία του περιβάλλοντος,

Δ. έχοντας υπόψη ότι η υποβάθμιση της κοινωνικής αλληλεγγύης κάτω από το βάρος της μαζικής ανεργίας μακράς διαρκείας, της ανσφάλειας και της αστάθειας της απασχόλησης, θέτει εις κίνδυνο την εσωτερική συνοχή των κοινωνιών μας και αρχίζει να υποσκάπτει τα ίδια τα θεμέλια των συγχρόνων δημοκρατικών κοινωνιών στην Ευρώπη,

Ε. έχοντας υπόψη ότι ο στόχος που έθεσε το Λευκό Βιβλίο για την ανάπτυξη, την ανταγωνιστικότητα και την απασχόληση να υποδιπλασιάσει την ανεργία με τη δημιουγία 15 εκατομμυρίων θέσεων απασχόλησης μέχρι το τέλος του αιώνος φαίνεται να έχει λησμονηθεί, και ότι ο στόχος αυτός καθώς και οι επακόλουθες αποφάσεις των Ευρωπαϊκών Συμβουλίων του Έσσεν, των Καννών, της Μαδρίτης, του Τορίνο και της Φλωρεντίας, αποτελούν κρίσιμες προκλήσεις στις οποίες η ΕΕ και τα κράτη μέλη οφείλουν να ανταποκριθούν,

ΣΤ. λαμβάνοντας υπόψη ότι η διεθνής ανταγωνιστικότητα προσδιορίζεται σε μεγάλο βαθμό από το καινοτόμο δυναμικό της οικονομίας, από ένα υψηλό επίπεδο κατάρτισης, από αποδοτικές υποδομές στον τομέα της έρευνας καθώς και από τη στενή και διασυνοριακή συνεργασία μεταξύ επιχειρήσεων, πανεπιστημίων και ερευνητικών ιδρυμάτων[semigr ]

Ζ. έχοντας υπόψη ότι ο σχεδιασμός μιας κοινής στρατηγικής απαιτεί κατάλληλες πολιτικές δράσεις όπως π.χ. το συντονισμό των μακροοικονομικών και των κοινωνικών πολιτικών καθώς και μια στενή διοργανική συνεργασία μεταξύ Ευρωπαϊκής Επιτροπής, Ευρωπαϊκού Κοινοβουλίου, Συμβουλίου Κοινωνικών Υποθέσεων, Συμβουλίου ΕCOFIN και κοινωνικών εταίρων,

Η. λαμβάνοντας υπόψη ότι ορισμένα κράτη μέλη πέτυχαν να μειώσουν σταθερά επί σειρά ετών την ανεργία, γεγονός το οποίο θα πρέπει να ενθαρρύνει άλλα κράτη μέλη καθώς και την Επιτροπή να εξετάσουν εκ του σύνεγγυς τις πολιτικές των πρώτων κρατών μελών και να εντοπίσουν τις κατάλληλες πρακτικές οι οποίες φέρουν τα ποθούμενα αποτελέσματα,

Θ. λαμβάνοντας υπόψη ότι τα νεαρά άτομα κάτω των 25 ετών είναι αυτά τα οποία πλήττονται σοβαρότερα από την ανεργία και ότι ο αριθμός των ατόμων άνω των 25 ετών που έχουν παραμείνει άνεργα πέραν του ενός έτους αυξήθηκε από 48% σε 50% το δε ποσοστό των ανέργων για δύο ή πλέον έτη αυξήθηκε ακόμη περισσότερο από 27% σε 30%,

Ι. εκφράζοντας τη συμφωνία του με τις ευρωπαϊκές διαδηλώσεις που θα οργανωθούν κατά το πρώτο εξάμηνο του 1997 κατά της ανεργίας, της αβεβαιότητας των θέσεων εργασίας και του κοινωνικού αποκλεισμού, με στόχο την άσκηση μεγαλύτερης πίεσης στην ΕΕ και τα κράτη μέλη της για την εξεύρεση λύσεων στο πρόβλημα της ανεργίας,

ΙΑ. εκτιμώντας ότι σήμερα, μολονότι εξακολουθεί να είναι αναγκαία η οικονομική ανάπτυξη, τα διαρθρωτικά προβλήματα της ανεργίας δεν μπορούν να επιλυθούν μόνο με μηχανισμούς οικονομικής μεγένθυσης και ανάπτυξης δεκαετιών του παρελθόντος,

ΙΒ. έχοντας υπόψη ότι το επίπεδο ανεργίας μακράς διάρκειας καταδεικνύει τις ανεπάρκειες των οικονομικών πολιτικών και των πολιτικών για την απασχόληση, και εκτιμώντας ότι στη διάρκεια της παρατεταμένης ανεργίας τα άτομα δεν χάνουν μόνο την εμπιστοσύνη και την πεποίθηση στον εαυτό τους αλλά και τις δυνατότητές τους για εργασία,

ΙΓ. λαμβάνοντας υπόψη την ιδιαίτερη σοβαρότητα του προβλήματος της ανεργίας στις λιγότερο ανεπτυγμένες, απόκεντρες, ιδιαίτερα απομακρυσμένες και νησιωτικές περιφέρειες της Ευρωπαϊκής Ένωσης,

ΙΔ. επισημαίνει το γεγονός ότι οι επιχειρήσεις με λιγότερους από 100 απασχολούμενους έχουν συμβάλει στη δημιουργία καθαρών θέσεων εργασίας με 260.000 θέσης ετησίως, ενώ οι επιχειρήσεις με περισσότερους από 100 απασχολούμενους παρουσιάζουν καθαρές απώλειες θέσεων εργασίας της τάξεως των 222.000 το χρόνο,

ΙΕ. έχοντας υπόψη ότι δεν έχουν υλοποιηθεί οι βασικές πτυχές της «Λευκής Βίβλου σχετικά με την οικονομική ανάπτυξη, την ανταγωνιστικότητα και την απασχόληση», η οποία αποτελούσε μία καλή βάση για την ανάπτυξη μιας ισόρροπης πολιτικής για περισσότερη απασχόληση, μεταξύ άλλων, επειδή στα πλαίσια του συμβουλίου ECOFIN ποτέ δεν επήλθε συμφωνία για τη χορήγηση επαρκών χρηματοοικονομικών πόρων, ούτε για την εισαγωγή, σε ευρωπαϊκό πλαίσιο, φόρου επί της εκπομπής CO2[semigr ] έχοντας υπόψη ότι η ανακοίνωση της Επιτροπής «Δράσεις για την απασχόληση στην Ευρώπη», η οποία αποτελεί πάνω από όλα έκκληση προς τις κυβερνήσεις και τους κοινωνικούς εταίρους για μία γενική κινητικότητα με στόχο την απασχόληση, κινδυνεύει και αυτή να χάσει την αξιοπιστία της λόγω διαφωνιών στο συμβούλιο ECOFIN[semigr ]

ΙΣΤ. λαμβάνοντας υπόψη ότι η ανάπτυξη της τεχνολογίας και της οργάνωσης της παραγωγής, που απορρέει από την ηλεκτρονική και μηχανογραφική επανάσταση, επιτρέπει πολύ μεγάλη αύξηση της παραγωγικότητας κατά τρόπο ώστε να καθίσταται αναγκαίο να θεσπιστεί πολιτική διασφάλισης θετικής ισορροπίας μεταξύ της αυξημένης παραγωγικότητας και της δημιουργίας θέσεων απασχόλησης,

ΙΖ. Επισημαίνοντας ότι η έκθεση του 1995 για τη δημογραφική κατάσταση στην ΕΕ προέβλεπε δραστική μεταβολή των δυνατοτήτων απασχόλησης, πράγμα που καθιστά ακόμη επιτακτιότερο για τα κράτη μέλη και την Επιτροπή να αναπτύξουν ολοκληρωμένες πολιτικές για την καταπολέμηση της διαρκώς αυξανόμενης ανεργίας, ιδίως δε της ανεργίας των νέων,

1. εκφράζει την ικανοποίησή του για την έκθεση της Επιτροπής που φέρει τον τίτλο Απασχόληση στην Ευρώπη - 1996 δεδομένου ότι η έκθεση αυτή περιγράφει τις αδυναμίες και τα προβλήματα του τομέα[semigr ] εκφράζει ωστόσο τη λύπη του για το γεγονός ότι έχει σημειωθεί περιορισμένη πρόοδος όσον αφορά την αξιολόγηση τιυ βαθμού υποβάθμισης της απασχόλησης για την αντιμετώπιση της μαζικής ανεργίας - και ιδιαίτερα της μακροχρόνιας - και του κοινωνικού αποκλεισμού ή της επεξεργασίας μίας κοινής ρεαλιστικής θέσεως στα πλαίσια της οποίας θα προσδιορίζονται οι κοινές και συντονισμένες δράσεις που πρέπει να αναληφθούν από την ΕΕ και τα κράτη μέλη[semigr ]

2. εκφράζει τη λύπη του διότι δεν έχει σημειωθεί καμιά αναλυτική και στρατηγική πρόοδος μετά την έκθεση του 1995 καθώς και για το γεγονός ότι φαίνεται να ενδιαφέρουν περισσότερο τα αυτόματα οφέλη που προκύπτουν από την οικονομική ανάπτυξη και τη νομισματική σταθερότητα, πιστεύει δε ότι θα έπρεπε να είχαν προωθηθεί και αναπτυχθεί περισσότερο οι δραστήριες πολιτικές υπέρ της απασχόλησης[semigr ]

3. εκφράζει την ανησυχία του για το γεγονός ότι οι γενικές κατευθυντήριες γραμμές οικονομικής πολιτικής που εγκρίθηκαν από το Συμβούλιο στις 8 Ιουλίου 1996 στηρίζονται αποκλειστικώς στα μέτρα τα αναγκαία για την εφαρμογή των κριτηρίων σύγκλισης και δεν περιλαμβάνουν πολλαπλασιαστή που να επιδρά ευνοϊκά στη δημιουργία καθαρού αριθμού θέσεων απασχόλησης[semigr ]

4. Προτείνει στην Επιτροπή, το Συμβούλιο Κοινωνικών Υποθέσεων την ECOFIN και τα κράτη μέλη να εστιάσουν την προσοχή τους επί των μακρο-οικονομικών και διαρθρωτικών πολιτικών σε εθνικό και ευρωπαϊκό επίπεδο κατά τρόπον πολύ πιο ισόππεοπο και αποφασιστικό όσον αφορά την καταπολέμηση της ανεργίας και να λαμβάνουν πλήρως υπόψη τις παρακάτω πολιτικές συστάσεις,στα πλαίσια ενός κλίματος που θα προσανατολίζεται προς το χαμηλό πληθωρισμό και την ανάπτυξη:

- μια ολιγότερο περιοριστική νομισματική πολιτική, σύμφωνα με το πνεύμα του άρθρου 105 παρ. 1 της Συνθήκης, και με τους στόχους της Κοινότητας που αναφέρονται στο άρθρο 2 της Συνθήκης,

- μια εύλογη και προσανατολισμένη προς την ανάπτυξη προσέγγιση της δημοσιονομικής πειθαρχίας κατά το τρίτο στάδιο της ΟΝΕ και επέκεινα,

- μια εισοδηματική και μισθολογική πολιτική η οποία να διασφαλίζει αυξήσεις μισθών ανάλογες με την παραγωγικότητα και τη διαμόρφωση καταλλήλων επιπέδων εσωτερικής ζήτησης και εμπιστοσύνης των καταναλωτών,

- μια επενδυτική πολιτική η οποία, να ενθαρρύνει τόσο τις ιδιωτικές όσο και τις δημόσιες επενδύσεις,

- μια φορολογική πολιτική καιδομές κοινωνικής πολιτικής που να μην λειτουργούν ως φραγμός αλλά ως κίνητρο για την απασχόλησης,

- μια ενεργός πολιτική εκπαίδευσης, κατάρτισης και επανακατάρτισης σε κοινοτικό και εθνικό επίπεδο ιδίως σε ταχέως εξελισσόμενους τομείς υψηλής τεχνολογίας όπως η τεχνολογία της πληροφορικής ή οι βιοτεχνολογίες[semigr ]

5. είναι της άποψης ότι θα πρέπει να δοθεί μεγαλύτερη προτεραιότητα στο συντονισμό των μακροοικονομικών πολικών και των πολιτικών υπέρ των αγορών εργασίας, ενθαρρύνει δε ιδιαίτερα το συντονισμό ο οποίος έχει ως στόχο τη μείωση του εμμέσου κόστους εργασίας προς τα χαμηλότερα επίπεδα της κλίμακος αμοιβών, υπό την προϋπόθεση ότι η μείωση αυτή θα επανεξισορροπηθεί με άλλες μορφές χρηματοδότησης (π.χ. εμμέσους φόρους ή φόρους στην κατανάλωση ενεργείας) προκειμένου να αποτραπεί η υποβάθμιση των κοινωνικών παροχών[semigr ] ενθαρρύνει τη στροφή σε μέτρα που θα αποβούν υπέρ της ενεργούς αγοράς εργασίας, μέτρα τα οποία συνοδεύονται από ειδική εκπαίδευση και/ή στήριξη της εξεύρεσης θέσεως εργασίας, ενισχύοντας και διευρύνοντας τη σταθερότητα στην απασχόληση και την κοινωνική ασφάλιση καθώς και τη δυνατότητα όλων των ανέργων να τύχουν επανεκπαίδευσης[semigr ]

6. πιστεύει ότι τα κράτη μέλη πρέπει να προωθήσουν ενεργώς μέτρα υπέρ της αυτοαπασχόλησης και της δημιουργίας μικρομεσαίων επιχειρήσεων, ιδίως, σε τομείς κοινωνικής, πολιτικής και οικολογικής καινοτομίας[semigr ] ζητεί, συνεπώς, συγκεκριμένες δράσεις για τη στήριξη της καινοτομίας στους εν λόγω τομείς, τη διευκόλυνση της πρόσβασης σε επιχειρησιακά κεφάλαια, την παροχή ειδικών συμβουλών και κατάρτισης για την απόκτηση των γνώσεων που απαιτούν οι νέες μορφές επιχείρησης, που συνεισφέρουν σημαντικά στη δημιουργία απασχόλησης, και την απλοποίηση των νομικών και διοικητικών διαδικασιών, χωρίς να εγκαταλειφθούν οι υψηλές προδιαγραφές[semigr ]

7. απαιτεί να ληφθούν στοχοθετημένα μέτρα για τη γεφύρωση του χάσματος στην αγορά εργασίας και την εξάλειψη όλων των υφισταμένων εμποδίων,λαμβάνοντας υπόψη το γεγονός ότι η απασχόληση των γυναικών εξακολουθεί να χαρακτηρίζεταιαπό χαμηλές αμοιβές, ιδιότυπες σχέσεις εργασίας, ανασφαλείς θέσεις εργασίας και περιορισμένες προοπτικές ανέλιξης[semigr ]

8. ζητεί από την Επιτροπή να μελετήσει τις συνέπειες των πολιτικών που ενθαρρύνουν την μετάβαση σε ένα νέο πρότυπο ανάπτυξης το οποίο θα συμβάλλει στην ενίσχυση της αναπτυξιακής συνιστώσας που αντιπροσωπεύεται από την πυκνότητα εργασίας με την μείωση και την ανακατανομή του χρόνου εργασίας, ιδιαίτερα δε τις επιπτώσεις των πολιτικών αυτών για τις ΜΜΕ και τις μικροεπιχειρήσεις, αξιολογώντας τις συνέπειες που θα έχει για τη μείωση της ανεργίας ένα άλλο είδος κοινωνικών εισφορών (μεταξύ των πρώτων 32 ωρών εργασίας και των επέκεινα) και την δυνατότητα αντιστάθμισης της μείωσης των εισφορών από το χαμηλότερο κόστος που θα προκύψει με τη μείωση της ανεργίας, ζητεί δε τα αποτελέσματα της αξιολόγησης αυτής να υποβληθούν στους κοινωνικούς εταίρους και τα κράτη μέλη[semigr ]

9. απευθύνει έκκληση στους κοινωνικούς εταίρους, στα κράτη μέλη και στην Ένωση να λάβουν μέτρα για την προώθηση της μερικής απασχόλησης, της διακοπής της επαγγελματικής δραστηριότητας, των αδειών μετ' αποδοχών για την προώθηση της επαγγελματικής επιμόρφωσης καθώς και άλλων μορφών μείωσης του χρόνου εργασίας, ενώ, στο πλαίσιο αυτό, δεν θα πρέπει να θίγεται η ανταγωνιστική θέση των επιχειρήσεων και η κοινωνική προστασία των εργαζομένων[semigr ]

10. ζητεί να ενισχυθεί περαιτέρω η διαδικασία του Έσσεν μέσω της υλοποίησης ενεργητικών στρατηγικών δημιουργίας θέσεων απασχόλησης και προώθησης μιας δικαιότερης ανακατανομής των θέσεων απασχόλησης που θα συνοδεύεται από κατάλληλη κατάρτιση για όλο το χρονικό διάστημα του επαγγελματικού βίου[semigr ]

11. υπενθυμίζει στην Επιτροπή και στο Συμβούλιο ότι στο πλαίσιο για την απασχόληση που προσδιορίσθηκε κατά το Ευρωπαϊκό Συμβούλιο του Έσσεν, τονίσθηκε η ανάγκη να δοθεί ιδιαίτερη προσοχή στα νεαρά άτομα, στους ανέργους μακράς διαρκείας, στις γυναίκες και στους εργαζόμενους μεγαλύτερης ηλικίας[semigr ] τονίζει την ανάγκη να λάβουν τα κράτη μέλη περισσότερα μέτρα για να αντιμετωπίσουν τις σημερινές τάσεις οι οποίες έχουν αρνητικές επιπτώσεις για τις παραπάνω ομάδες, εκφράζει δε λύπη διότι διαπιστώνει την ανυπαρξία σχετικών συγκεκριμένων προτάσεων εκ μέρους της Ευρωπαϊκής Επιτροπής[semigr ]

12. είναι της άποψης ότι ο σταθερά αυξανόμενος αριθμός ανέργων μεγάλης διαρκείας θα πρέπει να καταπολεμηθεί με στοχοθετημένες πολιτικές για την αγορά εργασίας και την επαγγελματική κατάρτιση που να υλοποιούνται εγκαίρως καθώς και με μια ευρύτερη κλίμακα προγραμμάτων που θα παράσχουν τη δυνατότητα σε όσους ζούν σε συνθήκες αποκλεισμού και πτώχειας να αποκτήσουν μεγαλύτερη εργασιακή πείρα[semigr ]

13. καλεί την Επιτροπή και το Συμβούλιο να καταβάλουν κάθε προσπάθεια για την ανάπτυξη σχεδίων και δράσεων που θα αποβλέπουν στη δημιουργία απασχόλησης στις απόκεντρες, ιδιαίτερα απομακρυσμένες και νησιωτικές περιφέρειες της Ευρωπαϊκής Ένωσης[semigr ]

14. καλεί την Επιτροπή να υλοποιήσει ένα Σύμφωνο Εμπιστοσύνης το οποίο θα κινητοποιήσει όλους τους εμπλεκόμενους φορείς και να κάνει ενεργό χρήση των κοινοτικών χρηματοδοτικών μέσων όπως είναι η ΕΤΕ και το EΤΑΕ για τη χρηματοδότηση βιωσίμων κοινοτικών επενδυτικών σχεδίων για τις μεταφορές, το περιβάλλον και τις επικοινωνίες και τις τοπικές πρωτοβουλίες για την απασχόληση, να βοηθήσει ειδικότερα τις ΜΜΕ, τις μικροεπιχειρήσεις και τις βιοτεχνίες να βρουν πρόσβαση στις αγορές της ΕΕ και στις διεθνείς αγορές και να τις υποστηρίξει στον τομέα της Ε& Α ο οποίος προωθεί τη διασυνοριακή συνεργασία μεταξύ των επιχειρήσεων, των πανεπιστημίων και των ερευνητικών κέντρων[semigr ]

15. τονίζει ότι τα κράτη μέλη πρέπει να περιορίσουν τους φραγμούς εις βάρος της καινοτομίας, θέμα που επισημάνθηκε στην Πράσινη Βίβλο της Επιτροπής σχετικά με την καινοτομία(COM(95)0688 - C4-0609/95) και υποστηρίχθηκε από το Ευρωπαϊκό Κοινοβούλιο με το προαναφερθέν ψήφισμά του της 9ης Μαΐου 1996 σχετικά με την ετήσια οικονομική έκθεση για το 1996, και να δώσουν κίνητρα για την καινοτομία προς την κατεύθυνση ενός νέου αναπτυξιακού προτύπου, όπως προβλέπεται από τη Λευκή Βίβλο για τον ανταγωνισμό, την ανάπτυξη και την απασχόληση του 1993[semigr ]

16. καταδικάζει το σημερινό καταπιεστικό ανταγωνισμό μεταξύ των νέων και των μεγαλύτερων σε ηλικία ατόμων και αναμένει ότι θα διαμορφωθούν αντιλήψεις για τον αποτελεσματικότερο προσανατολισμό της δια βίου γενικής επαγγελματικής κατάρτισης και εκπαίδευσης σε ηλικιωμένα άτομα και αναπήρους[semigr ]

17. θεωρεί ότι οι επενδύσεις σε ανθρώπινους πόρους αποτελούν μια βασικής σημασίας συνιστώσα της στρατηγικής απασχόλησης λόγω των θετικών συνεπειών που έχει για τη δυνατότητα απασχόλησης ατόμων, λόγω της προληπτικής της φύσεως, διότι το 80% της τεχνολογίας που χρησιμοποιείται σήμερα θα είναι απηρχαιωμένη σε 10 χρόνια και θα αντικατασταθεί από μια νέα και περισσότερο προηγμένη τεχνολογία καθώς και λόγω των «εξωτερικών οικονομιών» που επιτυγχάνει στην αγορά[semigr ] ταυτοχρόνως απευθύνει έκκληση στα κράτη μέλη να αναβαθμίσουν και να διευρύνουν το ρόλο των δημοσίων υπηρεσιών εξεύρεσης εργασίας που συνεργάζονται με μη κερδοσκοπικές οργανώσεις και/ή ιδιωτικές επιχειρήσεις για να συμπεριλάβουν την ειδική κατάρτιση για τους ανέργους μακράς διαρκείας, τα νεαρά άτομα, τις γυναίκες, τους εργαζόμενους κάποιας ηλικίας και τα μειονεκτούντα άτομα δίδοντας ιδιαίτερη έμφαση στην ανάγκη εξασφάλισης ίσων ευκαιριών[semigr ]

18. ζητεί να στηριχθούν όχι μόνον όσον αφορά την τεχνογνωσία και το ανθρώπινο δυναμικό αλλά επίσης, κατ' αυξημένο τρόπο, υπέρ των επενδύσεων στις επιχειρήσεις που πρστατεύουν το περιβάλλον, αλλά και τα προγράμματα περιβαλλοντικής προστασίας τα οποία δημιουργούν αγαθά και υπηρεσίες που είναι αναγκαία για την μέτρηση, την πρόληψη, τον περιορισμό ή την θεραπεία των ζημιών που προκαλούνται στα ύδατα, στην ατμόσφαιρα και στο έδαφος, συμπεριλαμβανομένων και των μέτρων για την μείωση και την διαχείριση των αποβλήτων, την εξοικονόμιση ενέργειας και την ρύπανση σε τοπικό επίπεδο καθώς και τη χρήση των παρεμβάσεων των διαρθρωτικών ταμείων στα πλαίσια των στόχων 1 και 2 καιθώς και των λοιπών μέσων της ΕΕ για τη στήριξη των δραστηριοτήτων αυτών[semigr ]

19. εκφράζει το φόβο ότι λόγω της απελευθέρωσης των χρηματοοικονομικών αγορών τα κέρδη θα επενδύονται κυρίως σε ακίνητα και σε χρηματιστηριακούς τίτλους, παρά σε πάγιο κεφάλαιο (πραγματικές επενδύσεις), πράγμα που θα καταστήσει σχεδόν αδύνατη την εφαρμογή μιας ενεργούς πολιτικής στον τομέα της απασχόλησης εκ μέρους των κρατών[semigr ] επαναλαμβάνει, συνεπώς, την έκκλησή του να εξεταστεί σοβαρά η δυνατότητα αποτελεσματικής φορολόγησης των κερδοσκοπικών δραστηριοτήτων και βελτίωσης του ελέγχου των χρηματοοικονομικών παραγώγων[semigr ]

20. εκφράζει την υποστήριξή του για το νεοεμφανιζόμενο τρίτο τομέα κοινωνικών και πολιτιστικών υπηρεσιών ως πηγή δημιουργίας νέας σταθερής και βιώσιμης απασχόλησης που θα λύσει τα προβλήματα του κατακερματισμού και της διαρθωτικής ακαμψίας της αγοράς εργασίας[semigr ]ζητεί από την Επιτροπή να υποβάλει ένα κοινοτικό πρόγραμμα για τον τομέα αυτό που να είναι κατάλληλα προικοδοτημένο[semigr ]

21. καλεί τα κράτη μέλη να δεχθούν, στα πλαίσια της Διακυβερνητικής Διάσκεψης, την προσθήκη ενός νέου κεφαλαίου για την πολιτική της απασχόλησης της Ένωσης και των κρατών μελών, το οποίο το οποίο θα αποσκοπεί στη δημιουργία πρόσθετης αξίας από τις πολιτικές της Ευρωπαϊκής Ένωσης για την προώθηση της απασχόλησης, της αλληλεγγύης και της κοινωνικής συνοχής και θα αναφέρει τους στόχους, τις διαδικασίες και τα κριτήρια συντονισμού της πολιτικής της Ένωσης και των κρατών μελών, με στόχο τη δημιουργία ουσιαστικών και ποιοτικών θέσεων εργασίας και τη διατήρηση ενός υψηλού επιπέδου κοινωνικής προστασίας, από κοινού με το στόχο της καταπολέμησης της μακροχρόνιας ανεργίας και του κοινωνικού αποκλεισμού[semigr ]

22. επαναλαμβάνει το αίτημά του προς την Επιτροπή να υποβάλει προτάσεις για τη χρήση συγκρίσιμων κοινωνικοοικονομικών δεικτών προκειμένου να καταστεί δυνατή η παρακολούθηση της ποσοτικής και της ποιοτικής εξέλιξης στην αγορά εργασίας, καθώς και η πολιτική των κρατών μελών[semigr ] φρονεί ότι οι εν λόγω δείκτες θα πρέπει να αφορούν, μεταξύ άλλων, το ποσοστό ανεργίας, το ποσοστό απασχόλησης, το ποσοστό συμμετοχής διαφορετικών ομάδων στους διάφορους τομείς και μορφές εργασίας της αγοράς εργασίας, τη μέση και μέγιστη διάρκεια εργασίας, τους χρηματοοικονομικούς πόρους (σε % ΑΕΠ) που δαπανώνται για κοινωνικής προστασία και για μία ενεργό πολιτική στην αγορά εργασίας, καθώς και την μέγιστη επιτρεπόμενη πίεση μισθών[semigr ]

23. εκφράζει την ικανοποίησή του για τη δημιουργία στους κόλπους της Επιτροπής μιας επιτροπής για την απασχόληση και την πολιτική της αγοράς εργασίας η οποία θα εργάζεται σε στενή συνεργασία με την Επιτροπή Οικονομικής Πολιτικής και θα συμβουλεύεται την μόνιμη επιτροπή για την απασχόληση όσον αφορά όλα τα πολιτικά προβλήματα που σχετίζονται με την αγορά εργασίας, συμβάλλοντας με τον τρόπο αυτό στην ανάπτυξη και την υλοποίηση μιας κοινής στρατηγικής για την απασχόληση που θα χρησιμοποιεί κοινούς δείκτες οι οποίοι θα διευκολύνουν την ανάλυση, τον συντονισμό και τις ανταλλαγές πληροφοριών μεταξύ των εθνικών πολιτικών για την απασχόληση.

24. υπενθυμίζει ότι η βελτίωση της συνεργασίας και του συντονισμού ανάμεσα στους ιδιωτικούς και τους δημόσιους εθνικούς οργανισμούς απασχόλησης σε όλα τα κράτη μέλη, όπως αναφέρεται στο Σύμφωνο Εμπιστοσύνης, θα παίξει ενδεχομένως σημαντικό ρόλο στη δημιουργία απασχόλησης[semigr ]

25. σημειώνει ότι οι δημογραφικές τάσεις στην ΕΕ πρέπει να λαμβάνονται υπόψη στο πλαίσιο των πρωτοβουλιών κοινωνικής πολιτικής για την ανεργία[semigr ]

26. αναθέτει στον Πρόεδρό του να διαβιβάσει το παρόν ψήφισμα, στο Συμβούλιο, στην Επιτροπή, στην Κοινωνική και Οικονομική Επιτροπή, στους ευρωπαίους κοινωνικούς εταίρους καθώς και στις κυβερνήσεις και στα κοινοβούλια των κρατών μελών.